આજે એક છાપામાં એક સમાચાર વાંચ્યા. દેશનું જાહેર દેવું વધીને ૨૫,૯૨,૯૪૫ કરોડ થયું તે અંગેના એ સમાચાર છે. આવા સમાચાર મેં પહેલી જ વાર વાંચ્યા એવું નથી, પણ પહેલી વાર એ તરફ સરખુંથી ધ્યાન દોરાયું. આવા મસમોટા આંકડા ધરાવતા સમાચારો છાપાંઓમાં આવતા જ હોય છે, પણ ૨૪ લાખ ૯૨ હજાર નવ સો પિસ્તાલીસ કરોડ રૂપિયાનું દેવું દેશ પર છે એ સમાચાર આખેઆખા વાંચવામાં કોને રસ પડતો હશે અને સામાન્ય માણસ આવા લાખો કરોડ રૂપિયાનાઆંકડા વાંચીને તે શું વિચારતો હશે એવો વિચાર પહેલી વાર આવ્યો. આવો વિચાર આવ્યો તેના મૂળમાં છે મારો પ્રિય પ્રવાસ લેખક બિલ બ્રાયસન.